Selle nädala uudistes:
Ida-Aafrika näljahäda.
22 miljonit inimest elab nälja piiril.
Lapsi proovitakse päästa.
Lisaks ründavad maailma üht vanimat kristlikku riiki moslemitest naabrid.
Sõda Ukrainas vallandab igivana konflikti Euraasias.
Poeg mõrvati terve maailma silme all.
Usk tõi ema leinast välja ja andis talle jõudu andestada.
KRISTLIKU MAAILMA UUDISED
Tere tulemast vaatama selle nädala "Kristliku maailma uudiseid".
Mina olen George Thomas.
Iga 48 sekundi tagant sureb Aafrika Sarves nälga üks inimene.
Tõsine näljahäda, mida pole nähtud enam kui 40 aastat,
on nüüd mandrit laastamas.
Paljud ohvrid on lapsed.
Järjestikuste põudade, COVID-19 ja Ukraina sõja koosmõjul
on tekkinud kohutav olukord.
Siin on ülevaade kasvavast kriisist.
Fadumo Abdi Aliyow on just matnud oma kaks poega
Mogadishu äärelinnas Somaalias.
Ta asetab nende haudadele okaspuuoksa,
et hoida metsloomad surnukehadest eemal.
Mõlemad surid nälga.
Lootsin, et suren enne neid ja nad saavad mind matta.
Mõlemad aga surid enne mind.
Somaalia ja tema Aafrika Sarve naabrid, sealhulgas Etioopia ja Keenia,
seisavad silmitsi enneolematu põuaga.
Vihmad on jäänud tulemata neli korda.
Põud, mida praegu Aafrika Sarves näeme, on 40 aasta suurim.
Aafrika Sarves sureb iga 48 sekundi järel nälga keskmiselt üks inimene.
Põua pärast on paljud veeallikad kuivanud.
Samuti paljud kaevud.
Vili ikaldub, mistõttu on ÜRO sõnul umbes 22 miljonit inimest näljaohus.
Paljud neist on talunikud, kes kasvatavad toitu ainult pere toitmiseks.
Inimesed on toidu leidmiseks sunnitud põgenema.
Nad peavad kuidagi proovima ellu jääda.
See tähendab väga ohtlikku teekonda neile,
kes on niigi ühiskonnas tõrjutud.
Paljud elanikud, kelle elatusallikaks on kariloomad,
on jäänud ilma suurest osast loomadest.
Näiteks Põhja-Keenias on surnud umbes 1,5 miljonit karilooma.
Lõuna-Etioopias üle 2 miljoni, Somaaliast ei tasu rääkidagi.
Ainuüksi Somaalias kannatab umbes 8 miljonit inimest ehk pool elanikkonnast
näljast tingitud kriisi tõttu.
Igal kolmandal lapsel on krooniline alatoitumus.
Viimased paar päeva on olnud mu jaoks väga šokeerivad.
Olen näinud paljude somaallaste tohutut valu ja kannatusi.
Oleme näljahäda lävel.
Anne Kasombo juhib CBN-i Keenia kontoreid.
Koos organisatsiooniga Operation Blessing
jagab ta toitu ja muid abivahendeid
mõnes riigi kõige raskemini kannatanud piirkonnas.
Mõnes kogukonnas on see teinud suurt kahju.
Eriti kuivemates piirkondades,
kus isegi vihma korral on toidupuudus, kuna seda ei saa ise kasvatada.
Neli põuda ja koroonaviirusest räsitud Aafrika majandus -
need on selle raske olukorra põhjustanud.
Vähe sellest,
olukorda on süvendanud praegune Venemaa ja Ukraina vaheline konflikt.
Enne sõda importis Somaalia Venemaalt ja Ukrainast 90% nisust,
Etioopia aga 42%.
Keenia, kes impordib neist riikidest ka naftat, rauda, terast ja väetist,
impordib mõlemast riigist 44% oma nisust.
Pärast sõja algust on see aga järsult peatunud.
Selle tagajärg on peaaegu kõigi kaupade ülikiire hinnatõus.
See tõesti mõjutab meid. Toiduhinnad kasvavad.
Samuti kütusehinnad.
Kui kütusehinnad tõusevad, kasvavad tootmiskulud. Kõik on mõjutatud.
Värske uuringu kohaselt võtavad paljud keenialased kasutusele säästud
või võtavad laenu, et elamiskulusid katta.
Asjad on kuhjunud. Esmalt COVID, seejärel inflatsioon,
põud ja Ukraina sõda.
Kui üks paraneb, algab järgmine.
Augusti lõpus randus Aafrika Sarves esimene Ukraina teravilja laev.
Lossiti umbes 2300 tonni nisu.
Sellest piisab, et toita üks kuu 1,5 miljonit inimest.
Toidueksperdid ütlevad, et see on vaid tilk meres,
kui arvestada miljonite Aafrika Sarve inimeste kriisiolukorda.
Igivana konflikt on lahvatanud taas.
Miks on rünnaku all üks maailma vanimaid kristlikke riike?
Sellest hetke pärast.
Mis on Psalmide kõige tuntum salm?
Psalm, mida õppisin pühapäevakoolis.
"Issand on mu karjane..."
Mis juhtub, kui võtame täielikult omaks, et Issand on meie Karjane?
Christian Broadcasting Network
esitleb Gordon Robertsoni uut tähendusrikast õpetust,
mis põhineb Taaveti psalmil Issandast, meie Karjasest.
See on teejuht igale palverändurile, igale kristlasele tema eluteekonnal.
See õpetus avab tee võiduka elu juurde,
kus ka kõige raskemad olukorrad võivad tuua head.
Õpid kuulutama võitu lahingutes
ning kuulma Jumala häält ja kogema Tema ligiolu.
See psalm on sellest, kuidas võitlustes toime tulla.
Et saada osa sellest julgustavast õpetusest, hakka meie partneriks.
Helista numbril 1-800-700-7000
või mine veebilehele www.cbn.com.
Nüüd saadaval.
Toitumine.
Treening.
Eeterlikud õlid.
Kaalulangus ja palju muud.
"Healthy Living" Lorie Johnsoniga.
Mis selles on?
Liitu CBN-i tervisetoimetaja Lorie Johnsoniga,
et saada uusimat teavet parimatelt tervishoiuekspertidelt.
See on fantastiline.
Saa teada, kuidas elada tervislikumalt.
Vaata saadet "Healthy Living" teisipäeva õhtul kell 20.30
CBN-i uudistekanalilt.
Mina olen Efrem Graham ja see on saade "Studio 5".
Tule koos minuga avastama,
mida head toimub muusika-, spordi-, televisiooni- ja filmimaailmas.
Lavastajaks oli Ryan Coogler.
Teadsin, et sünnib midagi erilist.
Vestleme meelelahutuse tippkujudega
ning vaatame, kuidas on seotud popkultuur ja usk.
Küsisin oma pastorilt, kas peaksin jutlustama. "Sul juba on kantsel."
Täna õhtul kell 20.30 CBN-i uudistekanalil.
Liigagi sageli kanname endaga mineviku pagasit.
Tead, millest räägin.
See mõjutab kõike ja kõiki meie elus.
See koormab meid ja takistab meil leidmast tõelist õnne.
Jumal aga ei taha, et jääksime möödunusse kinni.
Võid oma pagasist vabaneda.
Saa teada, kuidas Jumala andestus muudab elu ja loob uut.
Helista The 700 Clubi numbrile.
Tere tulemast tagasi.
Ukraina väed on sel nädalal olnud venelaste vastu väga võidukad.
Põhjas toimunud pealetungiga on aetud välja tuhandeid Vene sõdureid,
kellest on jäänud maha relvi ja laskemoona.
Ukraina president Zelenski külastab vabastatud Iziumi linna
ja vaatab, kuidas Ukraina lipp taas pea kohal lehvib.
Ukrainlased on võtnud tagasi tuhandeid ruutkilomeetreid,
vabastanud paljusid linnu ja üle 150 000 inimese.
Kahjuks on leitud tõendeid veel enamate julmuste kohta.
Aserbaidžaan.
Ukraina sõjal on kaugeleulatuvad tagajärjed.
Venemaa kahanev mõju
on toonud vägivallapuhanguid endistes Nõukogude Liidu riikides,
sealhulgas ühes maailma vanimas kristlikus riigis, Armeenias.
Jätkab Chuck Holton.
Vahetult pärast 13. septembri südaööd
alustas Aserbaidžaan ulatuslikku rünnakut oma naabri Armeenia vastu.
See on pikaajalise konflikti viimane lahing,
milles osaleb valdavalt islamistlik Aserbaidžaan ja Armeenia,
kes peab end esimeseks kristlikuks riigiks.
Pühapäevased rünnakud on aga seotud pigem raha kui religiooniga.
See on tõsiseim rünnak pärast 2020. aastat,
kui Aserbaidžaani väed tungisid Mägi-Karabahhi,
vallutades maad, mille on Noa ajast asustanud armeenlased.
CBN oli tunnistajaks,
et Aserbaidžaani sõjavägi ei pea tsiviilelusid oluliseks.
Nagu näete, on see auto saanud kobarpommitabamuse.
Need väikesed augud on tekitatud tuhandetest lõhkekehadest,
mida need välja heidavad.
Neid ei tohiks kasutada tsiviilaladel.
Neid kasutatakse avamaal.
Viimane rünnak ei erine eelmistest.
Haavata on saanud mitu tsiviilisikut.
Rünnatud ei ole ainult Armeenia sõjalisi objekte,
vaid ka Armeenia linnu ja külasid.
Kahjustatud on mitut kodu, ka munitsipaalhooneid.
See on rünnak sõjalise ja tsiviilinfrastruktuuri vastu.
Praeguses konfliktis ei ründa aserid kauget piirkonda, vaid Armeeniat.
Eesmärgid on seotud praeguse Ukraina sõjaga.
Armeenia inimesed on arusaadavalt häiritud Ukraina sõja kaadritest.
Neil on aga raske võtta Venemaa-vastast seisukohta,
kuna see on ainus riik,
mis seisab Armeenia ja ta idapoolse vaenlase Aserbaidžaani vahel.
See on äärmiselt murettekitav,
sest nad ründavad Armeenia vabariigile kuuluvat territooriumi.
See eskaleerib olukorda,
viies vaenutegevuse kõigi aegade kõrgeimale tasemele.
Olukord on hetkel väga-väga ohtlik.
Nad tahavad seda,
kuna see ühendab Aserbaidžaani ja autonoomset Nahhitševani Türgiga.
Nii saaksid nad kontrolli naftajuhtme üle.
Lääneriikide juhid kohtusid hiljuti Aserbaidžaani presidendiga,
arutamaks, kuidas neilt rohkem naftat saada,
et korvata Venemaa nafta puudujääk.
See võis julgustada asereid tegema sõjalist sammu.
Arvan, et asi on rahas.
Arvan, et eesmärk on vallutada maad, sest seal toimub enamik rünnakuid.
USA valitsus ei ole seni rünnakuid hukka mõistnud.
Selle asemel kutsub ta mõlemat osapoolt läbi rääkima.
Seda ei saa sõjaliselt lahendada.
Kutsume üles hoiduma igasugusest sõjategevusest.
Samuti õhutame mõlemat valitsust taastama otsesed sidemed,
nii diplomaatilised kui sõjalised.
Samuti õhutame alustama kriisilahendusprotsessiga.
Armeenia toetub Vene rahuvalvajatele, et säilitada 2020. aasta relvarahu.
Arvestades sõjategevust Ukrainas,
ei pruugi Venemaa suuta siinset vaenutegevust ohjes hoida.
See võib kiskuda konflikti Iraani, kes esmaspäeval oma väed piirile viis,
öeldes, et ei nõustu Armeenia riigipiiride muutmisega.
Samal ajal kui Aserbaidžaan proovib viia oma naftat läände,
näevad paljud Armeenia kristlased konfliktis midagi sügavamat.
Usun, et see on vaimne rünnak.
See on vaimne lahing, kus minnakse nende vastu.
Palvetage jõudu ja usku
ning et evangeelium leviks Armeenias veelgi.
Ja et see leviks ka riikidesse, kes ründavad,
kuna ainult Jeesuses Kristuses on rahu.
Minuga on Chuck Holton.
Chuck, milline on Aserbaidžaani ajalooline vimm Armeenia vastu?
Kummalisel kombel ulatuvad juured venelasteni, Nõukogude Liitu.
Stalini ajal olid armeenlased selles paigas väga homogeenne rühm.
Nähes neis ohtu, tahtis Stalin seda muuta.
Nii kolis ta sinna moslemid,
kes rajasid sinna 1917. aastal Aserbaidžaani riigi.
Eikuskilt.
See oligi mõeldud konfliktseks kohaks.
Pärast Nõukogude Liidu lagunemist 1990ndatel paisus konflikt sõjaks.
Armeenlased võtsid üle ala,
mis oli neile ammusest ajast, Noa ajast peale kuulunud.
Nad hoidsid seda enda valduses kuni 2020. aastani.
Aserbaidžaan on teeninud naftaga palju raha,
ja ehitanud üles oma sõjaväge.
Seeläbi suutsid nad 2020. aastal võtta tagasi suure osa Mägi-Karabahhist.
Nüüd näeme Aserbaidžaani ja Armeenia vahel korralikku konflikti.
See on 3 miljoni kohaliku jaoks tõsine probleem.
Mind huvitab, miks seal on venelased, rahuvalvajad.
Milleks?
Venelased sundisid peale 2020. aasta relvarahu.
Sisuliselt olid nad sealkandis Armeenia ainsad sõbrad.
Armeenial ei ole naftat.
Neil pole midagi väärtuslikku,
küll aga on Venemaa ja Iraani vaheline maariba geograafiliselt väga oluline.
Nii on Venemaa saatnud sinna 2000 rahuvalvajat, et relvarahu säilitada.
Nad ei ole seda siiani suutnud teha.
Alates 2020. aastast on konflikt korduvalt lõkkele löönud.
Praegu on seis selline, et Aserbaidžaan...
...et oma naftat transportida.
Armeenlased on üsna pettunud,
et lääne liidrid on Aserbaidžaaniga suhteid soojendanud.
Nad tekitavad suurt kära Venemaa sissetungi pärast Ukrainasse,
kuid pigistavad silma kinni, kui Aserbaidžaan teeb sama Armeeniaga.
Chuck, peame kahjuks lõpetama. Suur tänu.
Hetke pärast: ema usk kujuteldamatu õudusunenäo taustal.
Kohe kuuleme. Jääge meiega.
Organisatsioon Orphan's Promise armastab ja teenib riskiohus lapsi,
aitab hoida koos peresid
ning luua tugevaid ja jätkusuutlikke kogukondi kogu maailmas.
Tegutseme enam kui 60 riigis.
Teie abiga saame teha veelgi rohkem.
On üks hea Aafrika vanasõna, mis ütleb:
"Kui tahad joosta kiiresti, jookse üksi.
Kui tahad joosta kaugele, jookse koos teistega."
Orphan's Promise'iga tahame joosta kaugele,
et muuta võimalikult paljude orbude ja haavatavate laste elu.
Aga me ei taha joosta üksi.
Tahame muuta maailma lapshaaval, perehaaval, kogukondhaaval.
Kas ühined meiega?
Andes lootust, lubades armastust.
CBN Newswatch.
Aitäh.
Värskeimad uudised.
Eksklusiivsed lood ja saated.
Usaldusväärsed päevauudised.
Näitame teile, mis maailmas toimub ja mida palvetada.
CBN Newswatchis.
Tõde on oluline.
Argipäeviti kell 17.00 CBN-i uudistekanalil.
CBN esitleb: "The Lord Is My Shepherd: A Psalm of David".
Gordon Robertsoni värske audioõpetus.
See on lohutuse ja julgustuse psalm
kõigile kristlastele kogu aeg.
See annab kindlustunde, milles on hingamine.
See on elu kompass.
"The Lord Is My Shepherd: A Psalm of David"
Saad sellest osa, kui hakkad CBN-i partneriks. Nüüd saadaval.
Oleme tagasi.
8 aastat on möödas sellest,
kui ISIS raius avalikult pea maha Ameerika ajakirjanikul James Foleyl.
Gave LaMonica käis rääkimas Foley ema Diane'iga.
Naine ütleb, et usk on andnud talle jõudu vastu pidada
ja kohtuda silmast silma oma poja tapjaga.
See on James Wright Foley.
Pärast seda, kui mehe julma hukkamist nähti kõikjal maailmas,
astus Foley perekond 2014. aastal oma majast välja kaamerate ette.
Jimmy on vaba, lõpuks.
Ta elu on Jumala käes.
Ta on Jumala kätetöö.
Ja ta on taevas.
Foleyde usk tõuseb ootamatu intervjuu käigus võimsalt esile.
Iga kord, kui nende kahe aasta jooksul tundsime meeleheidet,
mõtlesime Jimile.
Mõtlesime tema julgusele ja sellele,
et keset oma kannatusi aitas ta teisi vange.
Temaga ühes kambris oli ka väga noori. Jim oli üks vanematest.
Mõnikord ta lihtsalt hoidis neid, nagu meile öeldi.
James Foley lugude jutustamise kirg
viis 2011. aastal tema vangistamiseni.
Teda pidasid 44 päeva Liibüas kinni inimesed,
kes olid lojaalsed toonasele diktaatorile Muammar Gaddafile.
Mäletan, kuidas mind pildistati mobiiltelefoniga.
Mu pea oli löökidest verine.
Pildistati lähedalt.
Mõtlesin, et neist fotodest saab ühel päeval sõjakuritegude tõend.
Nüüd juhtus see minuga.
Vähem kui kaks aastat hiljem oli Foley tagasi, et kajastada Süüria kodusõda.
Seal võtsid Islamiriigi terroristid ta vangi ja hukkasid.
Esimesena läheb sõjas kaduma tõde.
Nüüdki, peaaegu kümme aastat pärast poja Jamesi surma,
toetab Diane Foleyt usk.
Mind on väga õnnistatud.
Kindlasti on mind õnnistatud usuga, mis on andnud lootust ja jõudu
ning teadmise, et Jim on paremas kohas.
Foley näeb oma poja tapjaid just sellisest vaatenurgast.
Issand ei olnud see, kes Jimmy sellesse olukorda pani.
Inimesed on need.
Meie, inimesed, oleme võimelised väga vastikuteks asjadeks.
Lääneriigid ja meie riik ei ole süüst puhtad.
Olgem ausad, ka meie oleme teinud vastikuid asju.
Pärast 11. septembrit oli Abu Ghraib, Guantanamo.
Meil on, mille pärast häbi tunda.
Ta tegi ebahariliku sammu ja kohtus ühega meestest silmast silma.
Kohtusin temaga kolm korda ja tundsin, et sellest on kasu.
Tundsin, et see teeb head Alexandale ja mulle.
Ka Jim oleks temaga kohtunud.
Ta ei oleks tahtnud, et ma teda kardaks.
Jim oleks tahtnud, et ma räägiksin talle temast.
See oli õige asi.
Kui tõesti pean ennast kristlaseks,
siis peaksin olema valmis inimestega rääkima.
Ja loodetavasti mingil hetkel ka andestama.
Organisatsiooni Foley Foundation hinnangul
on vähemalt 67 ameeriklast endiselt välismaal vangistuses.
Ameeriklaste tagasipöördumine pole prioriteet.
Foley usub, et USA ei teinud Jamesi heaks piisavalt
ja peaks aitama rohkem ka praeguseid vange.
Gabe LaMonica, CBN News.
Otse Washingtonist.
Vaatate "Faith Nationi".
Kompromissitud lood, intervjuud ja analüüs
veteranajakirjanikelt David Brodylt, John Jessupilt,
Jenna Browderilt ja Eric Philipsilt.
Toome teile poliitiliselt olulisi uudiseid.
Energiatööstuse eeskirjal on laiaulatuslik mõju kogu majandusele.
Usaldusväärsed uudised.
Oleme pühendunud kõige nõrgemate kaitsmisele.
"Faith Nation" argipäeviti kell 18.00.
Mis on Psalmide kõige tuntum salm?
Psalm, mida õppisin pühapäevakoolis.
"Issand on mu karjane..."
Mis juhtub, kui võtame täielikult omaks, et Issand on meie Karjane?
Christian Broadcasting Network
esitleb Gordon Robertsoni uut tähendusrikast õpetust,
mis põhineb Taaveti psalmil Issandast, meie Karjasest.
See on teejuht igale palverändurile, igale kristlasele tema eluteekonnal.
See õpetus avab tee võiduka elu juurde,
kus ka kõige raskemad olukorrad võivad tuua head.
Õpid kuulutama võitu lahingutes
ning kuulma Jumala häält ja kogema Tema ligiolu.
See psalm on sellest, kuidas võitlustes toime tulla.
Et saada osa sellest julgustavast õpetusest, hakka meie partneriks.
Helista numbril 1-800-700-7000
või mine veebilehele www.cbn.com.
Nüüd saadaval.
Maailm vaatab väljastpoolt.
Lähis-Idas käib suur diplomaatiline köievedu.
Kuula lähemalt saatest "Jerusalem Dateline".
Iisraeli arheoloogid on avastanud Templimäe kohta midagi uut.
Liitu CBN-i Jeruusalemma büroo juhataja Chris Mitchelliga,
et näha maailmasündmusi piibellikust vaatepunktist.
Mis algab Iisraelis, jõuab ka mujale.
Vaata saadet "Jerusalem Dateline" reede õhtul kell 20.30
CBN-i uudistekanalilt.
Lae alla CBN News'i rakendus,
et saada uudiseid kristlikust vaatepunktist ööpäev ringi ja kõikjal.
Kõik uudised ühest kohast.
Uudiste märguanded.
Sea palve-eesmärgid ja palveta uudislugude eest.
Loe olulisimaid uudised ja vaata CBN-i uudistekanali otseülekannet.
CBN News - sest tõde on oluline.
Mine veebilehele cbnnewsapp.com ja lae rakendus alla juba täna.
Oleme tagasi.
Üle saja juudi orvu ja teised juudi lapsed
põgenesid kuus kuud tagasi sõjast räsitud Ukrainast.
Nad on leidnud ajutise kodu Iisraelis.
CBN-i Lähis-Ida korrespondent Julie Stahl näitab meile,
kuidas nad oma elu Iisraelis jätkavad, kui kodumaal on olukord ebakindel.
Rabi ja ta abikaasa
aitasid orvud, teised lapsed ja töötajad turvaliselt Ukrainast Jeruusalemma.
Minu taga on silt "Beruchim Abaim", heebrea keeles "Tere tulemast".
Need Ukraina põgenikud
on kindlasti näinud poole aasta jooksul siin Nes Harimis kohalike lahkust.
See pool aastat on olnud kõige imelisem aeg.
Me ei osanud arvata, et meid võetakse vastu nii suure armastusega.
Meid on võetud vastu avatud südame ja kätega.
Nad on teinud kõik, et meid aidata.
Tõesti hämmastav.
Me tunneme seda. See on väga südantsoojendav.
Rabi Shlomo Wilhelm ja ta abikaasa Esther
juhtisid Ukrainas Žõtomõris 27 aastat juudi kogukonda,
kuni tuli põgeneda.
Nüüd siirdub saatjaskond Nes Harimist Iisraeli rannikulinna Ashkeloni,
kuhu jäädakse vähemalt aastaks.
See on suures osas üleminekuaeg.
Me juba teadsime, et ei saa siia igavesti jääda.
Me harjusime siinse eluga,
kuid nüüd peame liikuma edasi.
Hea ja halva vahel ei ole vastuolu.
Kõik hea on seotud raskustega.
Elu on väljakutse.
Elu on jätkuv teekond.
Kõik uus on nagu seemnekest.
Enne kui puu saab hakata kasvama, peab kest mullas lagunema.
CBN News kohtus nendega vahetult pärast Iisraeli saabumist.
See toimus puurimipühal,
kui juudid tähistavad vabanemist kurjusest, millest räägib Estri raamat.
Oleme kohtunud veel,
näiteks siis, kui nende õpetaja tuli Ukrainast ootamatult külla
ja nüüd nende hüvastijätupeol.
Gili Maiminist, kes juhib Nes Harimi välikoolitusi,
on saanud lastele kangelane ja sõber.
See projekt, mille KKL koos iisraellastega tegi, oli väga eriline.
Hakkame neid igatsema ja soovime neile palju edu edaspidiseks.
Irina Kabakova tunded on aga pigem segunenud.
Tunnen natuke kurbust, sest peame lahkuma.
Samas ka rõõmu.
Meeleolu on hea.
Olen siin oma laste pärast.
Loodan, et neil on siin hea tulevik.
Nes Harim on Juudi Rahvusfondi välikool Keren Kayemeth LeIsrael,
lühemalt KKL.
See on koht, kus käivad peamiselt noorterühmad matkamas.
KKL-i organisatsioon on kõigile juutidele.
Igal juudil, olgu ta siin või diasporaas, on KKL-is oma osa.
Seetõttu oli ka loomulik aidata Ukraina juute.
Tegevjuht Ben Ami ütleb,
et KKL annab humanitaarabi ka neile juutidele, kes on veel Ukrainas.
KKL-il on olnud privileeg teha seda, milleks ta on loodud.
See on olnud põnev ja inimlik, ning tõestanud,
kui tähtis on KKL nii Iisraeli kui maailma juutide jaoks.
Julie Stahl, CBN News. Nes Harim, Iisrael.
Aitäh, Julie. Lõpetuseks läheme Londoni.
Tuhanded leinajad ootavad kannatlikult järjekorras,
et avaldada austust kuninganna Elizabeth II-le.
Westminster Hall on avatud ööpäev ringi.
Järjekord ulatub kuni kaheksa kilomeetrini.
Mõned on oodanud neli tundi, et kirstu näha.
Kuningas Charles II ja kuninglik perekond on kantud poolehoiust.
Nad väljendavad siirast tänu kogu maailma toetuse eest.
Sellised olid selle nädala kristliku maailma uudised.
Soovime teile siit CBN-i peakorterist
kaunist nädala jätku ja ilusat nädalavahetust.
Nägemist ja olge õnnistatud!
Tõlge: Jaanika Ost